stanford-oval/wikipedia huggingface dataset:
Paris (שיר של טיילור סוויפט)
הערות שוליים

1 2 3  Release group “Midnights” by Taylor Swift - MusicBrainz, musicbrainz.org
1 2  Martoccio, Angie (29 באוגוסט 2022). "Taylor Swift Announces New Album 'Midnights': 'A Journey Through Terrors and Sweet Dreams'". Rolling Stone. ארכיון מ-29 באוגוסט 2022. נבדק ב-21 באוקטובר 2022. {{cite journal}}:  (עזרה)
↑  Jones, Damian (7 באוקטובר 2022). "Taylor Swift reveals all song titles on new album 'Midnights'". NME. ארכיון מ-23 בספטמבר 2022. נבדק ב-21 באוקטובר 2022. {{cite web}}:  (עזרה)
↑  Gil Kaufman, Gil Kaufman, Taylor Swift Makes it ‘Midnight Rain’ For Latest ‘Midnights’ Track Reveal, Billboard, ‏2022-09-28 (באנגלית אמריקאית)
↑  Mier, Tomás (17 באוקטובר 2022). "Taylor Swift Reveals 'Midnights' Lyric on Times Square Spotify Billboard". Rolling Stone. נבדק ב-17 באוקטובר 2022. {{cite web}}:  (עזרה)
↑  ALYSSA MORIN, [Taylor Swift Enjoys Romantic Outing With Boyfriend Joe Alwyn In Paris https://www.eonline.com/news/1044423/taylor-swift-enjoys-romantic-outing-with-boyfriend-joe-alwyn-in-paris], ‏MAY 25, 2019
↑  EMILY HUTCHINSON, What's The Real Meaning Of Paris By Taylor Swift? Here's What We Think, ‏OCT. 21, 2022
↑  ARIA Accreditations Documents, Dropbox (באנגלית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
Taboo (שיר)

Taboo (בעברית: טאבו) הוא השיר שייצג את מלטה באירוויזיון 2018 שהתקיים בליסבון, פורטוגל. השיר בוצע על ידי הזמרת קריסטבל ונכתב על ידה ועל ידי ג'וני סאנצ'ס ותומאס ג'י סון. השיר נבחר ב-3 בפברואר 2018 בתחרות "מלטה אירוויזיון סונג קונטסט" ששודרה בערוץ PBS והיוותה את הקדם המלטזי.
הערות שוליים

↑  מילות השיר, אתר ג'יניוס לייריקס, 4 בפברואר 2018
Sen Maşallah

"Sen Maşallah" (באנגלית: "How Amazing You Are"; ובעברית: "כַּמָּה אַתְּ מַדְהִימָה") הוא שיר שהוקלט על ידי הזמר הטורקי גובן יוריי, ביחד עם הזמרת-יוצרת הטורקייה דריה אולו. הוא יצא לאור ב-14 ביולי 2017, בהוצאת חברת התקליטים דואן מיוזיק קומפני כסינגל שלא מתוך אלבום. "Sen Maşallah" הוא סינגל הבכורה של יוריי.
השיר לא זכה להצלחה במצעדים, אך צבר למעלה מ-90 מיליון צפיות.
רקע וכתיבה

את השיר כתבה דריה אולו ביחד עם אסיל גוק, עבור גובן יוריי שבחר להוציא אותו כסינגל הבכורה שלו. הרמיקס של "Sen Maşallah" שפורסם ביוטיוב ב-16 ביולי 2017, יומיים לאחר צאת השיר עצמו, זכה להצלחה נאה גם כן כאשר הצליח לצבור למעלה מ-1.2 מיליון צפיות – הוא לא פורסם בספוטיפיי בשונה מהסינגל עצמו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.
וידאו קליפ

הווידאו קליפ הנלווה של "Sen Maşallah" הועלה לערוץ היוטיוב של netd müzik ב-14 ביולי 2017, ביום יציאתו כסינגל. ביממה הראשונה שלו, צבר למעלה מ-1.1 מיליון צפיות והיה לאחד מהקליפים הטורקיים הבודדים שעשו זאת בשנת 2017. הקליפ צבר 60 מיליון צפיות בחודשים בודדים והפך לאחד מהקליפים הטורקיים הנצפים ביותר בכל הזמנים.
נכון לאוגוסט 2023 עומד מונה הצפיות של הקליפ על למעלה מ-105 מיליון צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  טורקיה | טורקיה טופ 20 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 14 ביולי 2017 | הזרמת מוזיקה • הורדה דיגיטלית | DMC |  |
הערות שוליים

1 2 3 4 5 6  Güven Yüreyi - Sen Maşallah
1 2  Sen Maşallah, נבדק ב-2020-09-30
↑  Güven Yüreyi – Sen Maaşallah (באנגלית), נבדק ב-2020-09-30
↑  Güven Yüreyi Ft.Derya Uluğ - Sen Maşallah (Semih Çınar Remix)
↑  YouTube Stats of Güven Yüreyi - Sen Maşallah, kworb.net
↑  YouTube - Most Viewed Music Videos by Turkish Artists, kworb.net
אגדה עירונית (סרט)

| --- | --- |

 בימוי:  ג'יימי בלאנקס 
 הופק בידי:  ג'ינה מת'יוז מייקל מק'דונל ניל מורטיז
 תסריט:  סילביו הורטה 
 עריכה:  ג'יי קסידי
 שחקנים ראשיים:  ג'ארד לטו אלישיה ויט רבקה גייהארט ג'ושוע ג'קסון לורטה דיוויין טארה ריד מייקל רוזנבאום רוברט אנגלונד
 מוזיקה:  כריסטופר יאנג
 צילום:  ג'יימס כרסאנטיס
 מדינה:  ארצות הברית, קנדה 
 חברת הפקה:  Original Film 
 חברה מפיצה:  סרטי טריסטאר
 שיטת הפצה:  וידאו על פי דרישה 
 הקרנת בכורה:  25 בספטמבר 1998
 משך הקרנה:  99 דקות
 שפת הסרט:  אנגלית
 סוגה:  סרט אימה, סרט סלאשר, סרט נעורים 
 תקציב:  14,000,000‏$
 הכנסות:  72,527,595‏$
 הכנסות באתר מוג'ו:   urbanlegend
 סרט הבא:  אגדה עירונית 2
 דף הסרט ב־IMDb
 
אגדה עירונית (באנגלית: Urban Legend) הוא סרט אימה משנת 1998, אשר בוים על ידי ג'יימי בלנקס. חלקים מהסרט צולמו במכללת "טריניטי", בפורט הופ, בטורונטו ובאוקברידג', אשר כולם נמצאים באונטריו, קנדה. לסרט יצאו שני סרטי המשך: אגדה עירונית 2 שיצא לקולנוע בשנת 2000, והשלישי הוא אגדה עירונית 3 שיצא רק לספריות הווידאו בשנת 2005 ולא הוקרן בבתי הקולנוע. הסרט יצא בישראל ב-29 באפריל 1999.
הופעתה של אלישיה ויט זיכתה אותה במועמדות לפרס סאטורן לשחקן צעיר.
צוות שחקנים

ג'ארד לטו - פול גרדנר
אלישיה ויט - נטלי סימון
רבקה גייהארט - ברנדה בייטס
מייקל רוזנבאום - פרקר ריילי
לורטה דיוויין - ריס וילסון
ג'ושוע ג'קסון - דיימון ברוקס
טארה ריד - סשה תומאס
ג'ון נוויל - דיקן אדמס
רוברט אנגלונד - פרופסור ויליאם וקסלר
דניאל האריס - טאש גואנרי
נטשה גרגסון וגנר - מישל מנסיני
אגדות עירוניות שהופיעו/הוזכרו בסרט

מתקשרת לתוכנית הרדיו של סשה אומרת שהיא החליפה את הגלולות למניעת היריון של שותפה לחדר עם אספירין.
מישל נהרגת על ידי הרוצח במושב האחורי. אגדה זו נזכרת גם על ידי אנשים שונים המסתכלים במושב האחורי או מדברים על זה.
ברנדה ונטלי מנסות להעלות את רוחה של בלאדי מרי.
פרופסור וקסלר מזכיר את האגדה האורבנית על השמרטפית והאיש מלמעלה. האגדה מוזכרת שנית על ידי פרקר רגעים לפני מותו.
פרופסור וקסלר מציע לאכול סוכריות קופצות ולשתות סודה בעת ובעונה אחת. מותו של מייקי הקטן מוזכר על ידי ברנדה. הרוצח מבצע אגדה זו על פרקר, אך מחליף סודה עם כימיקלים לשירותים.
דיימון נתלה על עץ בזמן שנטלי מחכה במכונית.
חברי כנופיה נוסעים עם אורות כבויים, הם רודפים אחרי הנהג הראשון שמהבהב אליהם ומורידים אותו מהכביש או הורגים אותו. האגדה מוזכרת על ידי סשה בספרייה. מאוחר יותר מתגלה שנטלי ומישל עשו זאת, וכתוצאה מכך הרגו גבר צעיר, בהמשך הרוצח עושה זאת על נטלי והשרת ולבסוף נחשף כמניע המרכזי של הרוצח.
נטלי מוצאת את השותפה של לחדר חנוקה למוות ואת המילים "אינך שמחה שלא הדלקת את האור" משורבטים על הקיר.
פול מצליח לפתוח את דלת משרדו הנעולה של פרופסור ווקסלר בעזרת כרטיס אשראי.
האגדה על התוקף המתחבא מתחת למכונית ומשסע את הקרסוליים של קורבנו מבוצע על דיקן אדמס.
אורח במסיבה טוען שבשיר "Love Rollercoaster" של The Ohio Players נשמעת צרחה של קורבן רצח.
פרקר מוצא את השרידים של הכלב שלו במיקרוגל, הדומה לאגדת "האישה הזקנה שייבשה את הכלב הרטוב שלה במיקרוגל"
ברנדה מנסה לשחזר את אגדת "חטיפת הכליה" על נטלי.
הערות שוליים

↑  The Baby Headache, באתר Snopes
↑  The Killer in the Backseat, באתר Snopes
↑  Bloody Mary, באתר Snopes
↑  The Babysitter and the Man Upstairs, באתר Snopes
↑  Death of Little Mikey, באתר Snopes
↑  The Boyfriend's Death, באתר Snopes
↑  Lights Out!‎, באתר Snopes
↑  Aren't You Glad You Didn't Turn on the Light?‎, באתר Snopes
↑  The Unkindest Cut, באתר Snopes
↑  The Ohio Slayers, באתר Snopes
↑  The Microwaved Pet, באתר Snopes
↑  You've Got to Be Kidneying, באתר Snopes
אגדה יפנית

| --- | --- |
 סינגל בביצוע ליאור ייני
 יצא לאור:  1972
 שפה:  עברית
 אורך:  4:11
 כתיבה:  אהוד מנור
 לחן:  אריאל זילבר
 
"אגדה יפנית" (המוכר במילותיו הראשונות: "בחמש קם צייד") הוא פזמון משנת 1972, שנכתב על ידי אהוד מנור והולחן על ידי אריאל זילבר.
השיר בוצע במקור על ידי ליאור ייני, במסגרת הסרט "לאן נעלם דניאל וקס?", אך הביצוע המוכר ביותר שלו הוא של זילבר עצמו משנת 1976, במסגרת האלבום "רוצי שמוליק". השיר הושמע רבות ברדיו במשך עשרות שנים לאחר מכן.
במסגרת חגיגות שנת ה-50 למדינת ישראל, יצא השיר בביצוע מחודש של מתי כספי במסגרת מיזם "עבודה עברית".
תוכן השיר

מילות השיר מדברות על צייד שבסופו של יום-ציד לא מוצלח רואה באגם זוג ברבורים, ומוציא את תסכולו בכך שהוא יורה חץ באחד מהם. בלילה באה אליו בחלום הברבורה בדמות נערה, מבכה על מות אהובה וקוראת לצייד לחזור לאגם. למחרת הצייד שב לאגם, ובראותו, מנקרת הברבורה בבשרה עד מוות.
פירוש אפשרי של השיר מציג את הצייד, שמסמל את חוסר הסבלנות, הכעס והרוע בעולם, מול הברבורים הלבנים והטהורים, שמסמלים את הטוב והאהבה. בסופו של השיר מחליטה הברבורה להתאבד בזמן שהצייד צופה בה, כדי לגאול עצמה מהכאב על מות אהובה ולנסות במותה לגרום לצייד ייסורי מצפון שאולי יגרמו לו לתקן את דרכיו. השיר מסתיים במילים "כל העולם דממה. כל העולם שממה", שמרמז על אדישות האנושות לעוולות העולם.
תוכן השיר > מבנה השיר

השיר מורכב מארבעה בתים שהולכים ומתקצרים: בשני הבתים הראשונים יש 16 שורות, בבית השלישי יש 10 שורות ובבית הרביעי יש 2 שורות.
הבית הראשון מתאר את יומו של הצייד: הכישלון בציד, הפגישה בברבורים והירי בברבור אחד. הבית השני מתאר את חלום הצייד שבו הוא פוגש את הברבורה והיא מזמינה אותו לבוא לנהר. הבית השלישי מתאר את בואו של הצייד לנהר ואת מות הברבורה. הבית הרביעי מתאר את תגובת העולם למקרה.
נסיבות כתיבת השיר

השיר "אגדה יפנית" נכתב במסגרת הסרט "לאן נעלם דניאל וקס?". עלילת הסרט עקבה אחרי זמר ישראלי (שגילם ליאור ייני) ששהה שנים בארצות הברית, והגיע לחופשת מולדת על מנת לחפש את חברו לתיכון, דניאל ווקס שהיה "מלך הכיתה" והשפיע על כל בני מחזורו. באחת הסצנות הזמר היה צריך לשיר שיר מקורי. את הלחן לשיר החדש חיבר אריאל זילבר והוא גייס את אהוד מנור לטובת כתיבת המילים. הלחן האקזוטי, עם צלילים חריגים יחסית שמניעים את הנרטיב במנגינה ייחודית היוצרת אווירה קסומה, שאהוד מנור ראה כאינטרפרטציה למוזיקה יפנית. בהשפעת ספר שקרא באותם ימים על יפן, החליט מנור לתת לשיר החדש את השם "אגדה יפנית" ולגולל סיפור אגדה נוגה ומרגש.
התרבות היפנית מתבטאת בקו העלילה ובדימויים דוגמת "היא שלחה מקורה, וקרעה בבשרה", מעשה ההתאבדות "ממש במו ידיך" שהושפע מדימויי הלחימה היפנית במערב.
ביצועים

ליאור ייני
שלמה בר והברירה הטבעית
נתנאלה
מתי כספי
אריק סיני
איה כורם
גידי גוב
אריאל זילבר
רונה קינן
הערות שוליים

↑   אגדה יפנית, בביצוע ליאור ייני, סרטון  באתר יוטיוב
↑  שלמה בר והברירה הטבעית אגדה יפנית
↑   אגדה יפנית, בביצוע נתנאלה, סרטון  באתר יוטיוב
↑   אגדה יפנית, בביצוע אריאל זילבר, סרטון  באתר יוטיוב
↑   אגדה יפנית, בביצוע רונה קינן, סרטון  באתר יוטיוב
אגדה אורבנית

ערך זה עוסק בסיפור המסופר מפה לאוזן. אם התכוונתם לסרט, ראו .
אגדה אוּרבנית או אגדה עירונית היא סוג של אגדה או אנקדוטה שייחודה בהעברתה מפה לאוזן בטענה שמדובר בסיפור אמיתי. האגדה האורבנית מסופרת לרוב מפי מישהו המוכר לאדם הקרוב אל המספר, שהיה, כביכול, עד לאירועים במו עיניו. הסיפורים מסופרים כאמיתיים, ולרוב תוך נקיבה במיקום מסוים שבו אירע כביכול האירוע, או באדם ידוע שהיה עד לו, והדבר המוסיף נופך נוסף של אמינות לסיפור, שהוא לרוב מופרך מיסודו. האגדות העירוניות לא מתרחשות בהכרח באזורים עירוניים. הן נקראות כך משום שסוגה זו הומצאה בעת המודרנית, שבה מרבית האנשים מתגוררים בערים.
לעיתים משתמשים במונח אגדה אורבנית גם כדי לתאר "עובדות" מקובלות שאינן נכונות: לדוגמה, ה"עובדה" שאפשר לראות את חומת סין מהירח. לאגדה כזאת קוראים לפעמים גם "מיתוס אורבני" (או עירוני) או "מיתוס פרוורי".
מקור

לחלק מן האגדות האורבניות בסיס כלשהו במציאות, אלא שהן עוותו, והוגזמו במהלך העברתן. אחרות התחילו את דרכן כבדיחה, שחלק ממעביריה טענו שהיא סיפור אמיתי כדי להוסיף לכוחה הסיפורי והבידורי. יש אגדות שהתחילו את דרכן כסיפורים שהורים סיפרו לילדיהם כדי להזהיר אותם מתוצאות של התנהגות לא נאותה.
מבנה ונושאים

רוב האגדות העירוניות בנויות כסיפורים שלהם דמויות ועלילה. הן דומות לבדיחות, בייחוד באופן שבו הן מועברות, אבל הן אפלות יותר בנימתן ובנושאיהן. יש בהן בדרך כלל אלמנטים של מסתורין, אימה, פחד והומור, שהופכים אותן למושכות. לא אחת הן מכילות מסרים ואזהרות. רבות מהאגדות העירוניות קשורות לפשעים מזוויעים, מזון מזוהם ומצבים אחרים שיכולים היו להשפיע על אנשים רבים לו היו נכונות. מי שמאזין לסיפור מרגיש חובה להעביר אותו הלאה כדי להזהיר חברים ובני משפחה, גם אם אינו בטוח בנכונותו.
אגדות אחרות הן אנקדוטות שמטרתן לשעשע ולבדר את השומעים, ותו לא. אנקדוטות כאלה מכילות סיפורים על התחכמויות של אזרחים מהשורה שבאמצעותן הם השיגו את מטרתם או סיפורים על מעשי טיפשות של אנשים. השומע עשוי לחזור עליהן גם מפני שהן נשמעות מצחיקות או מעניינות, כמו בדיחות.
אגדה אורבנית ידועה בישראל, למשל, היא האגדה על מטיילים שחזרו מהמזרח הרחוק (תאילנד, או סין, לדוגמה) והביאו עמם כלב קטן. כאשר נלקח הכלב אל הווטרינר התברר כי מדובר בחולדה תאילנדית (יש הטוענים כי היה מדובר בקפיבארה). אגדה עירונית ישראלית מפורסמת אחרת מספרת על שמה הייחודי של הנערה "אוחזת ענף עץ השקד". במספר תחקירים שנעשו בניסיון להתחקות אחר שורשי האגדה, התברר כי לא הייתה מעולם נערה בשם זה. אגדה נוספת מספרת כי הדרך המקובלת לקיום יחסי מין במגזר החרדי הוא שימוש בחור בסדין. אגדה זו נפוצה בעיקר בקרב המגזר החילוני ולרוב שמה ללעג את הנושא.
אגדות אורבניות ותקשורת אלקטרונית

אמצעי התקשורת המודרניים ובייחוד הדואר האלקטרוני הקלו על הפצה נרחבת ומהירה של אגדות אורבניות. האינטרנט הוא מקור ליצירת אגדות אורבניות ולמעקב אחריהן. חלק מהאגדות האורבניות הן תופעות אינטרנט.
אגדה אורבנית ותופעת אינטרנט מפורסמת הייתה תמונה של מטייל שהצטלם על גג מגדלי התאומים בשניות שקדמו לפגיעת המטוסים בפיגועי 11 בספטמבר 2001. בתמונה שהופצה באמצעות הדואר האלקטרוני אכן נראה ברקע המטוס בדרכו למגדלי התאומים. לבסוף נודע כי זוהי תמונה שנעשתה בדרך של גזירה והדבקה.
אגדות אורבניות ופולקלור

הפצתן הנרחבת של אגדות אורבניות, הסרטים והספרים שנכתבו על פיהן ועליהן (לרבות סרט אימה הוליוודי מצליח משנת 1998 בשם "אגדה עירונית" המספר על נערה שחבריה נרצחים על ידי רוצח סדרתי שמבצע את רציחותיו כחיקוי של המיתות המשונות המתרחשות באגדות אורבניות ידועות), מעלות את ההנחה כי האגדה האורבנית קיבלה את התפקיד הקלאסי של האגדה, או של סיפור העם, דהיינו העלאה של הפחדים העמוקים החבויים בתת-מודע הפרטי או הקולקטיבי, תוך אזהרה מהתנהגות לא ראויה, והמלצה על התנהגות ראויה. במקרה זה נראה כי המחשב האישי או מכשיר הפקס קיבלו את תפקידה הקלאסי של מדורת השבט או של האח המבוערת.
חוקרי פולקלור ואחרים כתבו על התופעה החל משנות השבעים. ג'אן הארולד ברונוואנד, פרופסור לאנגלית מהאוניברסיטה של יוטה בארצות הברית, טבע את המונח אגדה עירונית במאמר שפרסם בשנת 1979. הוא אסף את האגדות ופרסם אותן בסדרת ספרים. בספריו טען שאגדות, מיתוסים ופולקלור אינם שייכים רק לחברות שנחשבות פרימיטיביות או מסורתיות. כמו כן, הוא טען שאפשר ללמוד רבות על החברה המודרנית והעירונית מאגדות אלה.
ראו גם

אראל סג"ל - כותב אגדות אורבניות ישראלי
מכסחי המיתוסים - תוכנית בידור אמריקאית הבוחנת את מידת נכונותם של מיתוסים ואגדות אורבניות שונות
סנופס - דפי מידע מקיפים על אגדות אורבניות ושאר מיתוסים, כולל אימות או הפרכה של הסיפורים
צליל חום
צ'יזבט
הילדים עם העיניים השחורות
Tag team

קרב "Tag team" אשר מתנהל בין שני צוותי מתאבקים
בהיאבקות מקצועית, המונח "Tag team" מתייחס לסוג קרב בו שני מתאבקים או יותר משתפים פעולה כצוות. הם בדרך כלל מתאבקים במספר זהה של יריבים. על פי כללי ההיאבקות המקצועית, רק מתחרה אחד מכל צוות רשאי להיכנס לזירה בכל פעם בעוד שהשותפים ממוקמים בפינה מסוימת מחוץ לזירה. בכל רגע נתון יכול כל מתאבק שנמצא בזירה להתחלף עם שותפו לצוות בתנאי שהצליח לטפוח על כתפו או ידו של שותפו שנמצא מחוץ לזירה.
קרב ה-Tag team הראשון נערך בשנת 1901 בסן פרנסיסקו שבארצות הברית. מנהלי תחרויות ההיאבקות בסן פרנסיסקו הגו סוג קרב זה כדי לשפר את הערך הבידורי שבקרבות ההיאבקות על מנת להעלות את הפופולריות של הספורט. הפופולריות של קרובות ה-Tag team החלה לצבור תאוצה מחוץ לסן פרנסיסקו רק במהלך שנות ה-30 של המאה ה-20. אליפות ה"עולם" הראשונה של קרבות ה-Tag team נערכה במהלך שנות ה-50 המוקדמות בסן פרנסיסקו. בהמשך החלו להיערך אף קרבות Tag team בהם מעורבים שלושה צוותים.
בדרך כלל, כל צוות Tag team כולל שני מתאבקים ולכן תחרויות אלה נקראים לעיתים "קרבות זוגות" בעברית. באירוע סדרת ההשרדות (Survivor Series) של ה-WWE המופעים העיקריים הם מספר קרבות של ארבעה מול ארבעה מתאבקים, כאשר הצוות המנצח הוא זה שהצליח להדיח את כל המתאבקים של הצוות השני. בדרך כלל הצוותים מאוגדים לפי מכנה משתף כלשהו (למשל: מתאבקים אמריקאים נגד מתאבקים זרים) או כחלק מהעלילה לפי מניע משותף ויריבות בין קבוצות, וזאת כדי להגביר את העניין בקרבות אלה.
עם השנים הפך המונח "Tag team" פופולרי גם כדי לתאר מקרים בהם שני אנשים או יותר משתפים פעולה כאשר כל אחד פעיל לסירוגין, למשל צמד אשר משתף פעולה בעת קיום דיבייט מול אדם אחר ואשר נוהג להתחלף באופן תדיר על מנת להתיש ולגבור על הצד השני.
צוותי "Tag team" בולטים

D-Generation X (טריפל H ושון מייקלס)
Brothers of Destruction (קיין והקברן)
The Hardy Boyz (מאט הארדי וג'ף הארדי)
E & C (אדג' וכריסטיאן)
הדאדליז (מוכרים גם כ-Team 3D ב-TNA) (באבא ריי דאדלי ודי-בון דאדלי)
New Age Outlaws (רוד דוג ובילי גאן  - הופיעו גם ב-TNA בשם The James Gang)
Harlem Heat (בוקר טי וסטיבי ריי)
האחים סטיינר (סקוט סטיינר וריק סטיינר)
The Road Warriors (הוק ואנימל)
The Hart Foundation (ברט הארט וג'ים ניידהארט)
ראו גם

היאבקות מקצועית
צוות ה-"Tag team" הנודע "The Hardy Boyz" (מאט הארדי וג'ף הארדי)
EAX

בקריפטוגרפיה, EAX הוא מצב הפעלה של צופן בלוקים עם הצפנה מאומתת, שפותח ב-2004 על ידי מיהיר בלייר, פיליפ רוגווי ודייוויד וגנר אוניברסיטת קליפורניה בברקלי והוצע כאלטרנטיבה ל-CCM לצורך תקן הצפנה מאומתת. האלגוריתם שייך לקטגוריה AEAD - הצפנה מאומתת עם מידע נלווה ופועל בשתי ריצות. בהינתן מסר  M, וקטור אתחול  N שנקרא גם Nonce וכותר  H באורך שרירותי כלשהו, האלגוריתם מצפין תחילה את  M תוך שימוש בצופן בלוקים בטוח לפי העדפת המשתמש ומייצר טקסט מוצפן  C ולאחר מכן מייצר תג אימות  T להבטחת שלמות  C והמידע הנלווה  H, תוך ביצוע  2\left\lceil |M|/n\right\rceil +\left\lceil |H|/n\right\rceil +\left\lceil |N|/n\right\rceil  ריצות של צופן הבלוקים כאשר  n הוא אורך הבלוק בסיביות (128 סיביות במקרה של AES).‏ EAX הוא און ליין, אפשר להתחיל הצפנה או פענוח לפני שמתקבל כל המסר ואורכו לא חייב להיות ידוע מראש וכן ניתן לחשב חלקים קבועים מראש כדי להפחית את כמות העבודה פר מסר. EAX מוכח כבטוח תחת הנחות סטנדרטיות ויעיל ופשוט יותר מ-CCM וכן כמו המתחרה, למיטב ידיעת המפתחים נקי מזכויות יוצרים וחופשי לשימוש לכל מטרה.
הצפנה מאומתת

הצפנה מאומתת היא סכמת הצפנה סימטרית שבה מלבד הבטחת הסודיות של הטקסט המוצפן מטרתה להבטיח את שלמותו ולאמת את מקורו. הרעיון הוא שבאמצעות המפתח הסודי המשותף לשולח והמקבל, השולח מייצר תג אימות שמאפשר למקבל לבדוק האם המסר המוצפן שקיבל שונה או הוחלף בעת העברתו. תג האימות מבטיח כי לא יהיה אפשרי ליריב בעל כוח חישוב סביר לזייף מסר מוצפן עם תג אימות מתאים בלא ידיעת המפתח הסודי המשותף כך שפונקציית האימות של המקבל תחזיר "אמת", דהיינו הזיוף לא ייחשף והתג ייראה לגיטימי, כביכול התקבל מהשולח המחזיק במפתח הסודי המתאים.
קיימות מספר סכמות תיקניות להצפנה מאומתת ביניהן כאלו שנקראות 'גנריות' המשלבות הצפנה עם אימות בשני שלבים נפרדים ובלתי חופפים, כך שאפשר להחליף אלגוריתם הצפנה או אימות לפי הצורך, וכאלו שמשלבים הצפנה עם אימות יחד. וכן כאלו שפועלים בריצה אחת או בשתי ריצות. בשל פטנטים וזכויות יוצרים שמקשים על תיקנון אלגוריתמים יעילים כמו OCB, פותחו CCM ו-EAX שאמנם פחות יעילים אך חופשיים לשימוש. לעיתים עולה הצורך באימות ללא סודיות של חלק מהמידע. לדוגמה קובץ כותר המכיל הוראות והגדרות כמו כתובות שאמור להיות גלוי לעיני השרת המקבל, לכן התפתחה קטגוריה של מצבי הפעלה שנקראת AEAD שמנסה לענות על צורך זה.
תיאור האלגוריתם > אלגוריתם הצפנה עם אימות

קלט: אורך התג הרצוי  \tau , מפתח  K, מסר  M, כותר  H, וקטור אתחול  N.
פלט: טקסט מוצפן  C ותג אימות  T.
{\textbf {EAX-ENCRYPT}}_{{\textit {\textbf {K}}},{\textit {\textbf {N}}},{\textit {\textbf {H}}}}({\textit {\textbf {M}}},\tau )
הסבר: תחילה מייצרים תג אימות עבור קובץ הכותר  H וכן עבור וקטור האתחול  N באמצעות OMAC. לאחר מכן מצפינים את המסר במצב מונה ומייצרים תג אימות מהטקסט המוצפן  C. מחברים ב-XOR את שלושת התגים שנוצרו ולוקחים חלק מהתוצאה האחרונה כתג אימות  T שנשלח יחד עם  C.
תיאור האלגוריתם > אלגוריתם פענוח עם אימות

קלט: אורך התג הרצוי  \tau , מפתח  K, טקסט מוצפן  C, כותר  H, וקטור אתחול  N, תג אימות  T.
פלט: מסר מקורי  M או סמל מיוחד INVALID שפירושו שהאלגוריתם נכשל בפענוח, עקב שינוי באחד הערכים.
{\textbf {EAX-DECRYPT}}_{{\textit {\textbf {K}}},{\textit {\textbf {N}}},{\textit {\textbf {H}}}}({\textit {\textbf {C}}}\ \|\ {\textit {\textbf {T}}},\tau )
תכונות

EAX הוא סכמת הצפנה מאומתת בשתי ריצות, בתור שכזה יעילותו נמוכה מאלגוריתמים הפועלים בריצה אחת. ל-EAX מספר יתרונות:
ביטחון מוכח, בהנחה שצופן הבלוקים שבבסיסו בטוח. למשל ההנחה היא ש-AES הוא PRP בטוח. כמו כן ביטחונו נשען על OMAC שגם לגביו קיימת הוכחה שהוא PRP בטוח.
התנפחות הצופן מינימלית, כגודל תג האימות.
שימוש במצב מונה מאפשר מקביליות וכן חישובים מוקדמים.
האלגוריתם הוא "און ליין" ומתאים למשל להזרמת מדיה.
כאשר המידע הנלווה קבוע, כמו כותר קבוע למספר גדול של הודעות, ניתן לחשבו רק פעם אחת ולחסוך בזמן.
ראו גם

CCM
CWC
הערות שוליים

↑  A Conventional Authenticated-Encryption Mode
↑  The EAX Mode of Operation (A Two-Pass Authenticated-Encryption Scheme Optimized for Simplicity and Efficiency)
תרשים לדוגמה של הצפנה מאומתת בשיטת EAX
Sen Olsan Bari

"Sen Olsan Bari" (באנגלית: "It Were You"; ובעברית: "[הַלְּוַאי שֶׁ]זֶּה הָיִיתָ אַתָּה") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-27 ביולי 2017 בהוצאת חברת התקליטים דואן מיוזיק קומפני כסינגל שלא מתוך אלבום וכסינגל הבכורה של טילקי.
השיר הגיע למקום הראשון בטורקיה טופ 20; שירה הראשון של טילקי שזכה לכך.
רקע וכתיבה

השיר נכתב והופק על ידי ארסיי אונר. "Sen Olsan Bari" נחשב לסינגל הבכורה של טילקי, על אף שבשנה הקודמת ליציאתו השתתפה ב-"Cevapsız Çınlama" של אמרה קאראדומן. בשיר מתארת טילקי מצב הוא היא משוועת לכך שבן זוגה לשעבר יידע כיצד היא מתייחסת אליו ומייחלת לכך ש"הלוואי שזה היה הוא", איתה.
את השיר ביצעה במספר מופעים וגרסה בולטת שלו הייתה כזו שבה האטו את הקצב שלו ושילבו צלילי פסנתר.
וידאו קליפ

הווידאו קליפ הנלווה של "Sen Olsan Bari" מציג את טילקי כשלאורכו היא רוקדת עם דובי בגודל שלה בצבע ורוד. בתחילתו, ניתן לראותה כשהיא מקיצה ומוצאת את הדובי שלה בתוך הבריכה שמסביב לביתה. לאחר מכן, היא קופצת אל תוך הבריכה, מצילה את הדובי ומייבשת אותו עם מייבש שיער וזאת, בנוסף לביצוע מילותיו.
הקליפ זכה להצלחה עולמית ונכון לאוגוסט 2023, מונה הצפיות שלו עומד על כ-500 מיליון צפיות, דבר שהופך אותו לקליפ הטורקי השלישי הנצפה ביותר בכל הזמנים, כשהראשון לכך הוא שירה "Cevapsız Çınlama" שיצא בשנת 2016 כחלק משיתוף פעולה עם הדי ג'יי הטורקי אמרה קאראדומן.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 ביולי 2017 | הזרמת מוזיקה • הורדה דיגיטלית | DMC |  |
הערות שוליים

1 2  Sen Olsan Bari, 2017-07-27, נבדק ב-2023-08-24
↑  Sen Olsan Bari - Single by Aleyna Tilki on Apple Music (באנגלית בריטית), 2017-07-27, נבדק ב-2018-03-24
↑  Shazam, Shazam
↑  Aleyna Tilki - Sen Olsan Bari, Discogs (באנגלית)
↑  Aleyna Tilki - Sen Olsan Bari lyrics + English translation, lyricstranslate.com (באנגלית)
1 2  netd müzik (2016-08-19), Emrah Karaduman - Cevapsız Çınlama ft. Aleyna Tilki, נבדק ב-2018-03-24
↑  Aleyna Tilki - Sen Olsan Bari lyrics + English translation, lyricstranslate.com (באנגלית)
↑  Enstantane (2018-01-22), Aleyna Tilki - Sen Olsan Bari (Canlı Performans), נבדק ב-2018-03-24
↑  netd müzik (2017-07-27), Aleyna Tilki - Sen Olsan Bari, נבדק ב-2018-03-24
↑  YouTube - Most Viewed Music Videos by Turkish Artists, kworb.net
| אליינה טילקי |
| --- | --- | --- |
| סינגלים | "Sen Olsan Bari" • "Yalnız Çiçek" • "Dipsiz Kuyum" • "Nasılsın Aşkta?" • "Yalan" • "Bu Benim Masalım" • "Nehir" • "Retrograde" • "Sır" • "Take It or Leave It" • "Aşk Ateşi"  • "Tanırım İntiharı" • "Başıma Belasın" |  |
| השתתפות בסינגלים | "Cevapsız Çınlama" • "Real Love" • "Diamonds" |  |
| ערכים קשורים | אמרה קאראדומן • "הנה האגדה שלי" (2021) • DMC |  |